
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός προσώπων που μπορεί να τους ανατεθεί 
έργο με σύμβαση μίσθωσης στην Περιφέρεια Βο¬ 
ρείου Αιγαίου από το Περιφερειακό Ταμείο Ανά¬ 
πτυξης Βορείου Αιγαίου. 1 

Έγκριση υπέρβασης του ανωτάτου ορίου των επιτρε- 
πομένων ημερών μετακίνησης εκτός έδρας των 
υπαλλήλων των κατωτέρω κλάδων, που ασχολού¬ 
νται με έκτακτα γεγονότα της Δ/νσης Γεωργίας της 

Ν.Α. Αχάίας. 2 

Έγκριση των 74/2001 και 66/2003 αποφάσεων του Δι¬ 
οικητικού Συμβουλίου του Νομικού προσώπου με 
την επωνυμία «ΔΗΜΟΤΙΚΟΙ ΠΑΙΔΙΚΟΙ - ΒΡΕΦΟΝΗ¬ 
ΠΙΑΚΟΙ ΣΤΑΘΜΟΙ ΔΗΜΟΥ ΑΓΡΙΝΙΟΥ» περί ψήφι¬ 
σης Οργανισμού Εσωτερικής Υπηρεσίας. 3 


ΑΠΟΦΑΣΕΙ Σ 

Αριθ. 1605 (1) 

Καθορισμός προσώπων που μπορεί να τους ανατεθεί έρ¬ 
γο με σύμβαση μίσθωσης στην Περιφέρεια Βορείου 
Αιγαίου από το Περιφερειακό Ταμείο Ανάπτυξης Βο¬ 
ρείου Αιγαίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις: 

α) Του άρθρου 15παρ. ΙτουΝ. 1735/1987 «Προσλήψεις 
στο Δημόσιο Τομέα, κοινωνικός έλεγχος στη δημόσια δι¬ 
οίκηση, πολιτικά δικαιώματα και άλλες διατάξεις» ΦΕΚ 
195 τ. Α'), όπως αντικαταστάθηκε με το άρθρο 6 του Ν. 
2527/1997 «τροποποίηση και συμπλήρωση διατάξεων 
του Ν. 2190/1994 και άλλες διατάξεις» ΦΕΚ 206τ.Α'). 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137 τ. Α'), το οποίο προστέ¬ 
θηκε με το άρθρο 27 του Ν. 2081/1992 (ΦΕΚ 154τ. Α') και 
τροποποιήθηκε με την παρ. 2 του άρθρου. 1 του Ν. 
2469/1997 (Α'38). 

2) Τις διατάξεις του Ν. 2503/1997. 


3) Την 55/11.11.98 ΠΥΣ, άρθρο 2 παρ. 1. 

4) Το Ν. 2218/94, περί συστάσεως των Περιφερειακών 
Ταμείων, (άρθρα 53 - 56) όπως τροποποιήθηκε, συμπλη¬ 
ρώθηκε και ισχύει σήμερα. 

5) ΤηνΔΙΠΠ/ΦΈΓΚΡ. 1/1271/12034/15.7.2003απόφαση 
της επιτροπής του άρθρου 2 παρ. 1, 55/98 ΠΥΣ (ΦΕΚ 
252/Α798). 

6) Τον κανονισμό προσωπικού των Π.Τ.Α όλης της Χώ¬ 
ρας (ΦΕΚ 140/Β798 και ΦΕΚ 1352/Β /17.10.2001). 

7) Την 617/3.4.2003 απόφαση της Περιφέρειας Βορείου 
Αιγαίου. 

8) Την απόφαση 5/2003 του Δ.Σ του Π.Τ.Α.Β. Αιγαίου, 
κατά την συνεδρίαση της 2.6.2003 (14η συνεδρίαση). 

9) Την από 20.6.2003 προγραμματική σύμβαση. 

10) Την από 9.4.2003 γνωμοδότηση του Νομικού Συμ¬ 
βουλίου της Υπηρεσίας, από την οποία προκύπτει ότι πρό¬ 
κειται για σύμβαση μίσθωσης έργου που δεν υποκρύπτει 
εξαρτημένη εργασία. 

11) Τα 10556/19.3.2003 & 31407/16.7.2003 έγγραφα 
του ΥΠ.ΕΣ.Δ.Δ.Α., αποφασίζουμε: 

1. Καθορίζουμε τον αριθμό των προσώπων που είναι 
απαραίτητα να τους ανατεθεί έργο με σύμβαση μίσθω¬ 
σης, σύμφωνα με τις ανωτέρω διατάξεις και το άρθρο 681 
επ. του Αστικού Κώδικα, σε πέντε (5) άτομα ως εξής: τρία 
άτομα κατηγορίας ΠΕ, ένα άτομο κατηγορίας ΤΕ και ένα 
άτομο ΔΕ-ΙΕΚ. 

2. Το έργο που του ανατίθεται αφορά την κάλυψη των 
αναγκών των Π.Τ.Α. στο πλαίσιο διεκπεραίωσης, επεξερ¬ 
γασίας και συστηματοποίησης δεδομένων που αφορούν 
αρμοδιότητες των Περιφερειακών, που προβλέπονται 
στις διατάξεις των Νόμων 2790/2000 και 2910/2001 ανα¬ 
φορικά με την αποκατάσταση των παλιννοστούντων και 
την είσοδο, παραμονή, αλλοδαπών και κτήση της Ελληνι¬ 
κής Ιθαγένειας με πολιτογράφηση. 

3. Τόπος εκτέλεσης του έργου ορίζεται η έδρα της Πε¬ 
ριφέρειας Βορείου και του Π.Τ.Α. Βορείου Αιγαίου και η 
απασχόλησή τους θα γίνει υπό τις οδηγίες της Γενικής 
Γραμματέως της Περιφέρειας Βορείου Αιγαίου και της 
Προέδρου του Δ.Σ. του Ταμείου, αλλά καιτωνπροβλεπό- 
μενων λοιπών διοικητικών βαθμιδών, σύμφωνα με τους 
εγκεκριμένους κανονισμούς και την κείμενη νομοθεσία. 

4. Το χρονικό διάστημα που απαιτείται για την ολική πα¬ 
ράδοση του προηγούμενου έργου και η οποία θα καθορί¬ 
ζεται με τις ειδικές εντολές της Γ ενικής Γ ραμματέως της 

Περιφέρειας Βορείου Αιγαίου, ανέρχεται σε δώδεκα (12) 
μήνες μέσα στα έτη 2003 και 2004. 

5. Η συνολική δαπάνη για την ανάθεση έργων ορίζεται 
στο ποσό των 56.346,29 ευρώ και θα καταβάλλεται τμη¬ 
ματικά ανά μήνα, ανάλογα με την πρόοδο του έργου, με 
μέριμνα των Υπηρεσιών του Περιφερειακού Ταμείου Ανά¬ 
πτυξης Βορείου Αιγαίου. 

6. Η κάλυψη της ως άνω πίστωσης, θα πραγματοποιηθεί 
από το ΥΠ.ΕΣ.Δ.Δ.Α. 

7. Το έργο αυτό, και οι επί μέρους εργασίες που λόγω 
της ειδικής φύσης τους δεν ανάγονται στον κύκλο των συ¬ 
νήθων καθηκόντων των υπηρεσιών του Π.Τ.Α., είναι προ¬ 
φανές ότι το αντικείμενο των εργασιών της μίσθωσης του 
έργου δεν καλύπτει πάγιες ανάγκες και δεν υποκρύπτει 
εξαρτημένη εργασία, ενώ δεν είναι δυνατόν η εργασία αυ¬ 
τή να διεκπεραιωθεί από το προσωπικό που υπηρετεί στο 
Π.Τ.Α. της Περιφέρειας Βορείου Αιγαίου. 

8. Λοιποί όροι και προϋποθέσεις θα καθορισθούν στις 
σύμβαση έργου με τους αναδόχους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 16 Σεπτεμβρίου 2003 

Ο Γενικός Γραμματέας Περιφέρειας 
ΠΑΥΛΟΣ ΠΑΠΑΔΟΠΟΥΛΟΣ 

-♦- 

Αριθ. 10788 (2) 

Έγκριση υπέρβασης του ανωτάτου ορίου των επιτρεπο- 
μένων ημερών μετακίνησης εκτός έδρας των υπαλλή¬ 
λων των κατωτέρω κλάδων, που ασχολούνται με έκτα¬ 
κτα γεγονότα της Δ/νσης Γεωργίας της Ν.Α. Αχαιός. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2503/97 (ΑΊ 07)«Διοίκηση, οργά¬ 
νωση, στελέχωσητης Περιφέρειας, ρύθμιση θεμάτωνγια 
την Τοπική Αυτοδιοίκηση και άλλες διατάξεις». 

2. Τις διατάξεις του Ν. 2685/99 (Α' 35) «Κάλυψη δαπα¬ 
νών μετακινούμενων υπαλλήλων εντός και εκτός επικρά¬ 
τειας κ.α.». 

3. Τις διατάξεις του άρθρου 25παρ. 6του Ν. 2738/99 (Α' 
180) «Συλλογικές Διαπραγματεύσεις στη Δημόσια Διοίκη¬ 
ση, μονιμοποιήσεις συμβασιούχων αορίστου χρόνου και 
άλλες διατάξεις». 

4. Την 6640/14.6.2002 (Β' 828) απόφαση του Γενικού 
Γραμματέα της Περιφέρειας Δυτικής Ελλάδας που αφο¬ 
ρά στον καθορισμό ανωτάτου ορίου των επιτρεπομένων 
κατ’ έτος ημερών μετακίνησης εκτός έδρας των υπαλλή¬ 
λων που υπηρετούν στη Ν.Α. Αχαΐας. 

5. Την 4148/12.4.2002 (Β' 828) απόφαση του Γενικού 
Γραμματέα της Περιφέρειας Δυτικής Ελλάδας που αφο¬ 
ρά στον καθορισμό ανωτάτου ορίου των επιτρεπομένων 
κατ’ έτος ημερών μετακίνησης εκτός έδρας των υπαλλή¬ 
λων που υπηρετούν στη Ν.Α. Ηλείας. 

6. Την 6919/20.6.2002 (Β' 851) απόφαση του Γενικού 
Γραμματέα της Περιφέρειας Δυτικής Ελλάδας που αφο¬ 
ρά στον καθορισμό ανωτάτου ορίου των επιτρεπομένων 
κατ’ έτος ημερών μετακίνησης εκτός έδρας των υπαλλή¬ 
λων που υπηρετούν στη Ν.Α. Ηλείας. 


7. Την 6641/14.6.2002 (Β' 828) απόφαση του Γενικού 
Γ ραμματέα της Περιφέρειας Δυτικής Ελλάδας που αφο¬ 
ρά στον καθορισμό ανωτάτου ορίου των επιτρεπομένων 
κατ’ έτος ημερών μετακίνησης εκτός έδρας των υπαλλή¬ 
λων που υπηρετούν στη Ν.Α. Αιτ/νίας. 

8. Την ανάγκη μετακίνησης εκτός έδρας των υπαλλή¬ 
λων της Δ/νσης Γ εωργίας της Ν.Α. Αχαΐας, που απασχο¬ 
λούνται σε τρέχοντα κοινοτικά προγράμματα και εργα¬ 
σίες επιτροπών (Καν. 1257/99, απόφαση 451/99 - Επεν¬ 
δύσεις σε Γεωργικές εκμεταλλεύσεις- 448/99 - 
Πρόγραμμα νέων Αγροτών, έλεγχος στα προγράμματα 
επιδοτήσεων (σταφίδας -ελαιολάδου - ζώων, αποζημίω¬ 
σης πληγέντων παραγωγών από πυρκαγιές), παραλαβή 
και ενημέρωση Αμπελουργικού, Σταφιδικού, Ελαιοκομι¬ 
κού μητρώου με 45.000 εγγραφές, ως και παραλαβής αι¬ 
τήσεων Φυτουγειονομικού Διαβατηρίου), ζημιές λόγω 
καύσωνα σε εξαγώγιμα φρούτα και κηπευτικά, ακριδο- 
κτονία, δακοπροσβολή σε ελαιώνες, ζημιές σε σταφιδό¬ 
καρπο και αμπελοειδή. 

9. Την ανάγκη μετακίνησης εκτός έδρας των υπαλλή¬ 
λων της Δ/νσης Τεχνικών Υπηρεσιών της Ν .Α. Ηλείας, που 
ασχολούνται με την εκπόνηση μελετών και επίβλεψη έρ¬ 
γων και άλλων προγραμμάτων (ΣΑΕΠ 001. ΚΑΠ, ΤΕΟ, ΣΑΕ 
071, ΣΑΕ 069) στον ορεινό όγκο του Νομού, έκτακτα γε¬ 
γονότα (θεομηνίες, διακοπή συγκοινωνίας από καθιζή¬ 
σεις- καταπτώσεις, πυρκαγιές, πλημμύρες, χιονοπτώσεις 
με αποκλεισμό ορεινών χωριών). 

10. Την ανάγκη μετακίνησης εκτός έδρας των τριάντα 
δύο (32) υπαλλήλωντης Δ/νσης Τεχνικών Υπηρεσιώντης 
Ν.Α. Αχαΐας, που ασχολούνται με την εκπόνηση μελετών 
και επίβλεψη έργων και καταγραφή ζημιών, για να αποκα¬ 
τασταθούν οι απρόβλεπτες ζημιές, που προκλήθηκαν 
από τις θεομηνίες. 

11. Την ανάγκη μετακίνησης εκτός έδρας των υπαλλή¬ 
λων της Δ/νσης Κτηνιατρικής της Ν.Α. Αιτωλ/νίας, που 
ασχολούνται με προγράμματα εξυγίανσης του ζωικού κε¬ 
φαλαίου (βρουκέλωση - μ. πυρετός- καταρροϊκός πυρε¬ 
τός - εφαρμογή προγραμμάτων ΟΣΔΕ - κλασσική πανώλη 
των χοίρων, εμβολιασμούς κατά του άνθρακα. 

12. Τογεγονόςότιτούψοςτηςπροκαλούμενηςαπότην 
απόφαση αυτή δαπάνης δεν μπορεί να προβλεφθεί, απο¬ 
φασίζουμε: 

Εγκρίνουμε την υπέρβασητου ανωτάτου ορίου των επι- 
τρεπομένων ημερών μετακίνησης εκτός έδρας των υπαλ¬ 
λήλων των κατωτέρω κλάδων, που ασχολούνται με έκτα¬ 
κτα γεγονότα, της Δ/νσης Γεωργίας της Ν. Α. Αχαΐας για 
το έτος 2003, κατά 60 ημέρες, ως εξής: 

1. ΤΕ 1 Τεχνολόγων Γεωπονίας κατά 60 ημέρες, 120 + 
60 = 180 ημέρες 

Εγκρίνουμε την υπέρβασητου ανωτάτου ορίου των επι- 
τρεπομένων ημερών μετακίνησης εκτός έδρας των υπαλ¬ 
λήλων της Δ/νσης Τεχνικών Υπηρεσιών της Ν.Α. Ηλείας, 
που ασχολούνται με την αντιμετώπιση εκτάκτων γεγονό¬ 
των (θεομηνίες, πυρκαγιές, πλημμύρες κ.λπ.), για το έτος 
2003, ως εξής: 

1. Μηχανικοί όλων των κλάδων, κατά 60 ημέρες, δηλα¬ 
δή 120 + 60 = 180 ημέρες 

2. Τεχν. Μηχανικοί κατά 40 ημέρες, δηλαδή 120 + 40 = 
160 ημέρες 

3. Εργοδηγοί κατά 30 ημέρες, δηλαδή 120+30= 150 
ημέρες 

4. Χειριστές οδηγοί κατά 40 ημέρες, δηλαδή 120 + 40 = 
160 ημέρες. 

Εγκρίνουμε την υπέρβαση του ανωτάτου ορίου των επι- 
τρεπομένων ημερών μετακίνησης εκτός έδρας των υπαλ¬ 
λήλων των κλάδων ΠΕ Μηχανικών, ΤΕ Τεχνολόγων Υπο¬ 
μηχανικών, γεωλόγου, εργοδηγών, και οδηγού της 
Δ/νσης Τεχνικών Υπηρεσιών της Ν.Α. Αχαιός, που ασχο¬ 
λούνται με την αντιμετώπιση εκτάκτων γεγονότων (θεο¬ 
μηνίες, πυρκαγιές, πλημμύρες κ.λπ.), για το έτος 2003 κα¬ 
τά 60 ημέρες, δηλαδή 120 + 60 = 180 ημέρες. 

Εγκρίνουμε την υπέρβαση του ανωτάτου ορίου των επι- 
τρεπομένων ημερών μετακίνησης εκτός έδρας των υπαλ¬ 
λήλων των κατωτέρω κλάδων της Δ/νσης κτηνιατρικής 
της Ν.Α. Αιτωλ/νίας, που ασχολούνται με την αντιμετώπι¬ 
ση εκτάκτων γεγονότων, για το έτος 2003, ως εξής: 

1. ΤΕ Ζωικής Παραγωγής κατά 50 ημέρες, δηλ. 120 + 50= 
175 ημέρες 

2. ΔΕ Τεχ. Σπερ. κατά 40 ημέρες, δηλ. 120+40=160 
ημέρες 

3. ΔΕ Βοηθ. Εργ. κατά 40 ημέρες, δηλ. 120+40= 160 
ημέρες. 

Εγκρίνουμε την υπέρβαση του ανωτάτου ορίου των 
επιτρεπομένων ημερών μετακίνησης εκτός έδρας των 
υπαλλήλωντου κλάδου ΠΕ Μηχανικών της Δ/νσης 1) Με¬ 
ταφορών & Επικοινωνιών & 2) β' γενή και γ'τριτογενή το¬ 
μέα της Ν.Α. Ηλείας, που ασχολούνται με την αντιμετώ¬ 
πιση εκτάκτων γεγονότων, για το έτος 2003, κατά 60 ημέ¬ 
ρες, δηλαδή 120 + 60 = 180 ημέρες 

Ειδικότερα για όλους τους κλάδους των μηχανικών, 
γεωτεχνικών & τεχνικών υπαλλήλων, καθώς και για 
τους υπαλλήλους όλων των κατηγοριών και κλάδων 
που μετέχουν σε πάσης φύσεως Επιτροπές για την 
εφαρμογή των διαφόρων προγραμμάτων της Ε.Ε., επι¬ 
τρέπεται ο ετήσιος συμψηφισμός των κατά μήνα ημε¬ 
ρών, με ανώτατο όριο 22 ημέρες το μήνα, μέχρι συ- 
μπληρώσεως των εκατόν είκοσι (120) ημερών ετησίως, 
επειδή δεν υπάρχει δυνατότητα προγραμματισμού των 
αναγκών μετακίνησής τους εκτός έδρας, λόγω της φύ¬ 
σης της εργασίας τους (χρηματοδοτούμενα προγράμ¬ 
ματα με προθεσμία, έκτακτα γεγονότα, όπως σεισμοί, 
χιονοπτώσεις, πλημμύρες, πυρκαγιές, εκτίμηση ζη¬ 
μιών κ.λπ.). 

Κατά τα λοιπά ισχύουν οι προηγούμενες σχετικές απο¬ 
φάσεις μας. 

Η απόφαση αυτή ισχύει μέχρι την τροποποίησή της ή 
την κατάργησή της. 

Η δαπάνη που θα προκληθεί από την εφαρμογή της 
απόφασης αυτής, θα βαρύνει τις πιστώσεις του προϋπο¬ 
λογισμού των Νομαρχιακών Αυτοδιοικήσεων Αχαιός, 
Ηλείας & Αιτωλ/νίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 23 Σεπτεμβρίου 2003 
Ο Γενικός Γραμματέας Περιφέρειας 
ΙΩΑΝΝΗΣ ΠΑΠΑΤΣΑΚΩΝΑΣ 


Αριθ. 17692 (3) 

Έγκριση των 74/2001 και 66/2003 αποφάσεων του Διοι¬ 
κητικού Συμβουλίου του Νομικού προσώπου με την 
επωνυμία «ΔΗΜΟΤΙΚΟΙ ΠΑΙΔΙΚΟΙ - ΒΡΕΦΟΝΗΠΙΑΚΟΙ 
ΣΤΑΘΜΟΙ ΔΗΜΟΥ ΑΓΡΙΝΙΟΥ» περί ψήφισης Οργανι¬ 
σμού Εσωτερικής Υπηρεσίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπ’ όψη: 

1. Τις διατάξεις του Ν. 1586/86. 

2. Τις διατάξεις του άρθρου 12 του Ν. 1188/1981 όπως 
συμπληρώθηκαν με το άρθρο 26 του Ν. 1832/1989, και 
αντικαταστάθηκαν με το άρθρο 6παρ. 5 του Ν.2307/95. 

3. Τις διατάξεις των άρθρων 26, 198, και 203 του Δ.Κ.Κ 
(Π.Δ. 410/95). 

4. Τις διατάξεις των άρθρων 9 παρ. 6, 7 και 8 του Ν. 
2503/97, 9 παρ. 16 του Ν. 2623/98 και 11 παρ. 1 και 9 του 
Ν. 2839/2000. 

5. Τις διατάξεις του άρθρου 12 του Ν. 2880/2001. 

6. Την 6858/18.4.2001 (ΦΕΚ 588/τ.Β'/21.5.2001) απόφα¬ 
σή μας περί Συγχώνευσης των Δημοτικών Παιδικών Σταθ¬ 
μών και του Δημοτικού Βρεφονηπιακού Σταθμού Δήμου 
Αγρίνιου σε ενιαίο Δημοτικό Νομικό Πρόσωπο με την 
επωνυμία «Δημοτικοί Παιδικοί - Βρεφονηπιακοί Σταθμοί 
Δήμου Αγρίνιου». 

7. Τις 74/2001, και 66/2003 αποφάσεις του Διοικητικού 
Συμβουλίου του Ν.Π.Δ.Δ. με την επωνυμία «Δημοτικοί 
Παιδικοί - Βρεφονηπιακοί Σταθμοί Δήμου Αγρίνιου» με τις 
οποίες ψηφίστηκε και τροποποιήθηκε αντίστοιχα ο ΟΈ.Υ 
αυτού. 

8. Τις 171/2001,67/2003 (ορθή Επανάληψη) και 261/2003 
αποφάσεις του Δημοτικού Συμβουλίου Αγρίνιου, με τις 
οποίες εγκρίνεται ο ΟΈ.Υ. και η τροποποίηση αυτού αντί¬ 
στοιχα,του Ν.Π.Δ.Δ. με την επωνυμία «Δημοτικοί Παιδικοί- 
Βρεφονηπιακοί Σταθμοί Δήμου Αγρίνιου», όπως καταρτί¬ 
στηκε και τροποποιήθηκε αντίστοιχα με τις 74/2001 και 
66/2003 αποφάσεις του Διοικητικού Συμβουλίου αυτού. 

9. Τη σύμφωνη γνωμοδότηση του Υπηρεσιακού Συμ¬ 
βουλίου Προσωπικού Ο.Τ.Α. Νομού Αιτ/νίας, που διατυ¬ 
πώθηκε με τις 40/2003 και 79/2003 αποφάσεις του. 

10. Την 241/Γ.Γ./18.8.1998 (ΦΕΚ 939/1.9.98, τ.Β') από¬ 
φαση του Γ ενικού Γ ραμματέα Περιφέρειας Δυτικής Ελλά¬ 
δας περί «Μεταβίβασης αρμοδιοτήτων και παροχή εξου¬ 
σιοδότησης υπογραφής αποφάσεων», αποφασίζουμε: 

Εγκρίνουμε τις 74/2001 και 66/2003 αποφάσεις του Διοι¬ 
κητικού Συμβουλίου του Ν.Π.Δ.Δ. με την επωνυμία «Δημο¬ 
τικοί Παιδικοί - Βρεφονηπιακοί Σταθμοί Δήμου Αγρίνιου», 
με τις οποίες ψηφίστηκε και τροποποιήθηκε αντίστοιχα ο 
ΟΈ.Υ αυτού, όπως παρακάτω αναλυτικά αναφέρεται: 

ΑΡΘΡΟ 1 
ΓΕΝΙΚΗ ΔΙΑΤΑΞΗ 

Το Ν.Π.Δ.Δ. «Δημοτικοί Παιδικοί - Βρεφονηπιακοί Σταθ¬ 
μοί Δήμου Αγρίνιου» συστήθηκε με την 6858/18.4.2001 
απόφαση του Γενικού Γ ραμματέα της Περιφέρειας Δ. Ελ¬ 
λάδος και προέρχεται: 

Από την συγχώνευση 

α) 1ου Δημοτικού Παιδικού Σταθμού Δήμου Αγρίνιου 

β) 2ου Δημοτικού Παιδικού Σταθμού Δήμου Αγρίνιου 

γ) 3ου Δημοτικού Παιδικού Σταθμού Δήμου Αγρίνιου 

δ) 4ου Δημοτικού Παιδικού Σταθμού Δήμου Αγρίνιου 

Οι οποίοι συστήθηκαν με την 6796/31.3.98 απόφαση 
του Γενικού Γραμματέα Δυτικής Ελλάδος ΦΕΚ (389/ 
τ.Β'/29.4.1998). 

ε) 5ου Δημοτικού Βρεφονηπιακού Σταθμού Δήμου 
Αγρίνιου που συστήθηκε με την 6792/31.3.98 (ΦΕΚ 389/ 
τ.Β'/29.4.98). 

στ) Δημοτικού Παιδικού Σταθμού Δημοτικού Διαμερί¬ 
σματος Δοκιμίου Δήμου Αγρίνιου ο οποίος συστήθηκε με 
την 4269/17.3.2000 απόφαση Γενικού Γραμματέα Δυτι¬ 
κής Ελλάδος ΦΕΚ 478/τ. Β76.4.2000. 

ζ) Δημοτικού Παιδικού Σταθμού Δημοτικού Διαμερί¬ 
σματος Καλυβιών Δήμου Αγρίνιου ο οποίος συστήθηκε με 
την 4270/21.3.2000 απόφαση του Γενικού ΓραμματέαΔυ- 
τικής Ελλάδος ΦΕΚ510/τ. Β77.4.2000. 

η) Δημοτικού Παιδικού Σταθμού Δημοτικού Διαμερί¬ 
σματος Αγίου Κωνσταντίνου ο οποίος συστήθηκε με την 
9803/20.5.1997 (ΦΕΚ 547/40.7.1997/τ. Β') απόφαση του 
Γενικού ΓραμματέαΔ. Ελλάδος καιτροποποιήθηκε με την 
13578/10.8.2000 (ΦΕΚ 1115/8.9.2000) επίσης απόφαση 
του Γ ενικού Γ ραμματέα Δ. Ελλάδος. 

Από την ένταξη του: 

α) 6ου Δημοτικού Παιδικού Σταθμού Δήμου Αγρίνιου 
οποίος εντάχθηκε στις δραστηριότητες Ν.Π.Δ.Δ., σύμ¬ 
φωνα μετηνπροαναφερόμενη απόφαση 6858/18.4.2001 
του Γενικού γραμματέα Περιφέρειας Δυτικής Ελλάδος 
(άρθρο 1 περ. α). 

1. Σκοπός Ν.Π.Δ.Δ. 

Το Ν.Π.Δ.Δ. «Δημοτικοί Παιδικοί Βρεφονηπιακοί Σταθμοί 
Δήμου Αγρίνιου» έχει την έδρα του στο Δημοτικό κτίριο επί 
της οδού Βλαχοπούλου 25 στο Αγρίνιο όπου και στεγάζε¬ 
ται ο 6ος Παιδικός Σταθμός και περιλαμβάνει εννέα (9) Παι¬ 
δικούς Σταθμούς οι οποίοι μπορούν να αυξηθούν ή να συ- 
μπτυχθούν με απόφαση του Διοικητικού Συμβουλίου. 

Σκοπός του Νομικού Προσώπου είναι να εξυπηρετήσει 
τους εργαζόμενους γονείς και να αποτελέσει κέντρο κοινω¬ 
νικής και πολιτικής βοήθειας, με την εφαρμογή εξειδικευ- 
μένων προγραμμάτων, να παρέχει αγωγή στα παιδιά προ- 
σχολικής ηλικίας ώστε να τα βοηθήσει να ενταχθούν ομαλά 
από την οικογενειακή ζωή στο Δημοτικό Σχολείο. Επίσης να 
βοηθήσει στη σωματική νοητική, συναισθηματική και κοινω¬ 
νική ανάπτυξη των παιδιών, προκειμένου να αποκτήσουν 
συνήθειες πολιτισμένου ατόμου με ελεύθερη σκέψη. 

Τέλος να παρέχει αντισταθμιστική αγωγή εξαλείφοντας 
κατά το δυνατόν τις διαφορές που προκύπτουν από το 
κοινωνικό, οικονομικό, μορφωτικό επίπεδο των γονιών 
τους (παιδιά, εργαζομένων κυρίως των οικονομικά ασθε¬ 
νέστερων στρωμάτων). 

Με δεδομένα όλα τα παραπάνω συγκροτούμε τις υπη- 
ρεσίεςτου Νομικού Προσώπου «Δημοτικοί Παιδικοί- Βρε¬ 
φονηπιακοί Σταθμοί Δήμου Αγρίνιου» ως εξής: 

ΑΡΘΡΟ 2 

ΟΡΓΑΝΟΓΡΑΜΜΑ ΚΑΙ ΔΙΑΡΘΡΩΣΗ ΥΠΗΡΕΣΙΩΝ 

1. ΟΡΓΑΝΟΓΡΑΜΜΑ 

Το Οργανόγραμμα του Ν.Π.Δ.Δ. «Δημοτικοί Παιδικοί - 
Βρεφονηπιακοί Σταθμοί Δήμου Αγρίνιου» είναι το παρα¬ 
κάτω: 

Α) ΠΡΟΕΔΡΟΣ 

Β) ΑΝΤΙΠΡΟΕΔΡΟΣ 

Γ) Δ/ΝΣΗ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΥΠΗΡΕΣΙΩΝ 
& ΔΗΜΟΤΙΚΩΝ ΠΑΙΔΙΚΩΝ - ΒΡΕΦΟΝΗΠΙΑΚΩΝ ΣΤΑΘ¬ 
ΜΩΝ 


2. ΔΙΑΡΘΡΩΣΗ ΥΠΗΡΕΣΙΩΝ 

Οι υπηρεσίες του Νομικού Προσώπου Δήμου Αγρίνιου 
με την επωνυμία «Δημοτικοί Παιδικοί - Βρεφονηπιακοί 
Σταθμοί Δήμου Αγρίνιου» συγκροτούνται ως εξής: 

Α) ΔΙΕΥΘΥΝΣΗ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ & ΔΗΜΟΤΙΚΩΝ ΠΑΙΔΙΚΩΝ ΒΡΕΦ/ΚΩΝ ΣΤΑΘ¬ 
ΜΩΝ 

Β) ΤΜΗΜΑ ΔΙΟΙΚΗΤΙΚΩΝ & ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

1. Γ ραφείο Διοικητικού (Πρωτοκόλλου, Διεκπεραίωσης 
Αρχείου, Διοικητικού Συμβουλίου, Προσωπικού) 

2. Γραφείο Λογιστηρίου, Ταμείου, Προμηθειών, Περι¬ 
ουσίας και Διαχείρισης υλικού. 

Γ) ΤΜΗΜΑΤΑ ΠΡΟΣΧΟΛΙΚΗΣ ΑΓΩΓΗΣ 

1. Τμήμα 1 ου Δημ. Παιδικού Σταθμού Αγρίνιου 

2. Τμήμα 2ου Δημ. Παιδικού Σταθμού Αγρίνιου 

3. Τμήμα 3ου Δημ. Παιδικού Σταθμού Αγρίνιου 

4. Τμήμα 4ου Δημ. Παιδικού Σταθμού Αγρίνιου 

5. Τμήμα 5ου Δημ. Βρεφονηπιακού Σταθμού Αγρίνιου 

6. Τμήμα 6ου Δημ. Παιδικού Σταθμού Αγρίνιου 

7. Τμήμα Δημ. Παιδ. Σταθμ. Δ.Δ. Αγίου Κωνσταντίνου 

8. Τμήμα Δημ. Παιδ. Σταθμ. Δ.Δ. Δοκιμίου 

9. Τμήμα Δημ. Παιδ. Σταθμ. Δ.Δ. Καλυβιών 

Δ) ΤΟ ΚΑΘΕ ΤΜΗΜΑ ΠΑΙΔΙΚΟΥ ΣΤΑΘΜΟΥ ΑΠΟΤΕΛΕΙ- 
ΤΑΙ ΑΠΟ: 

α) Γ ραφείο Εκπαιδευτικού Προσωπικού Παιδικών δρα¬ 
στηριοτήτων και εργασιών. 

β) Γ ραφείο βοηθητικού καιλοιπού Προσωπικού (Μάγει¬ 
ροι, καθαρίστριες κ.λπ.) 

Τα γραφεία των τμημάτων είναι λειτουργικά και όχι ανε¬ 
ξάρτητα. 

ΑΡΘΡΟ 3 

ΣΤΕΛΕΧΩΣΗ ΤΟΥ Ν.Π.Δ.Δ. «Δημοτικοί Παιδικοί - Βρε¬ 
φονηπιακοί Σταθμοί Δήμου Αγρίνιου. 

Α) ΜΟΝΙΜΟ ΠΡΟΣΩΠΙΚΟ 

1) ΔΙΟΙΚΗΤΙΚΟ ΠΡΟΣΩΠΙΚΟ 

• Μία (1) θέση Π.Ε.1 Διοικητικού με βαθμό Δ' - Α' 

• Μία (1) θέση Τ.Ε. 17 Διοικητικών - Λογιστικών με βαθ¬ 
μό Δ' - Α' 

• Μία (1) θέση Τ.Ε.19 Πληροφορικής (σχεδιασμού λο¬ 
γισμικού και εφαρμογών) με βαθμό Δ' - Α'. 

• Εξι (6) θέσεις Δ.Ε.1 Διοικητικού - Λογιστικού με βαθ¬ 
μό Δ' - Α', στις οποίες θα ενταχθούν οι πέντε (5) του κλά¬ 
δου Δ.Ε. Διοικητικού - Λογιστικού που υπηρετούν. 

2) ΠΑΙΔΑΓΩΓΙΚΟ ΠΡΟΣΩΠΙΚΟ 

• Τρεις (3) θέσειςτου κλάδου Π.Ε. Νηπιαγωγών με βαθ¬ 
μό Δ' - Α' στις οποίες θα ενταχθούν οι τρεις (3) Νηπιαγωγοί 
του κλάδου Π.Ε. Νηπιαγωγών (Προσωρ.) που υπηρετούν. 

• Δέκα (10) θέσειςτου κλάδου Τ.Ε. 16 Νηπιαγωγών με 
βαθμό Δ' - Α' στις οποίες θα ενταχθούν οι δέκα (10) του 
κλάδου Τ.Ε. Νηπιαγωγών (Προσωρ.) που υπηρετούν. 

• Δέκα πέντε (15) θέσεις του κλάδου Τ.Ε. 9 Βρεφονη¬ 
πιοκόμων με βαθμό Δ' - Α' στις οποίες θα ενταχθούν οι 
έντεκα (11) του κλάδου Τ.Ε. Βρεφονηπιοκομίας που υπη¬ 
ρετούν. 

• Εννέα (9) θέσειςτου κλάδου Δ.Ε. 8 Βοηθών Βρεφοκό- 
μων - Παιδοκόμων ή Προσχολικής αγωγής με βαθμό Δ' - Α'. 

Οι θέσεις των κλάδων Π.Ε. Νηπιαγωγών και Τ.Ε 16. Νη¬ 
πιαγωγών μετατρέπονται μόλις κενωθούν με οποιονδή- 
ποτε τρόπο σε θέσεις του κλάδου Τ.Ε. 9 Βρεφονηπιοκό¬ 
μων σύμφωνα με τις διατάξεις του άρθρου 35 του Ν. 
2646/1988 (ΦΕΚ ΦΕΚ 236/τ. Α'/20.10.88). 

3) ΛΟΙΠΟ ΠΡΟΣΩΠΙΚΟ 

• 1. Τρεις (3) θέσεις του κλάδου Δ.Ε. 32 μαγείρων με 
βαθμό Δ' - Α' 

• 2. Δέκα (10) θέσεις του κλάδου Υ.Ε. 14 βοηθητικού 
προσωπικού μαγειρείου με βαθμό Ε' - Β' στις οποίες θα 
ενταχθούν οι οκτώ (8) του κλάδου Βοηθητικού Προσωπι¬ 
κού μαγειρίσσων που υπηρετούν. 

• 3. Μία (1) θέση του κλάδου Δ.Ε 35 δενδροκηπουρών- 
δενδροκόμων ανθοκόμων. 

• 4. Μία (1) θέση του κλάδου Τ.Ε. 2 Κοιν. Λειτουργών 
(Ειδ. Επιστ. Προσωπικό) 

• 5. Έκοσι (20) θέσεις Υ.Ε. 16 προσωπικό καθαριότητας 
που θα ενταχθούν οι (11) που υπηρετούντου κλάδου Υ.Ε. 2, 
βοηθητικών εργασιών - καθαριότητας και οι οποίες κενού- 
μενες με οποιονδήποτετρόπο, μετατρέπονται σε θέσεις μό¬ 
νιμου προσωπικού με βαθμό Ε' - Β'. 

• Μία (1) θέση Υ.Ε. 16 Προσωπικού Καθαριότητας θέση 
στην οποία θα ενταχθεί η (1) μία που υπηρετεί του κλάδου 
Υ.Ε.2 βοηθητικών εργασιών - καθαριότητας, και η οποία 
κενούμενη μετατρέπεται σε θέση του κλάδου Υ.Ε.16 μό¬ 
νιμου προσωπικού καθαριότητας με βαθμό Ε' - Β'. 

Β) ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥΧΡΟ- 
ΝΟΥ - ΕΠΟΧΙΑΚΟ ΠΡΟΣΩΠΙΚΟ ΕΚΤΑΚΤΗΣ ΑΝΑΓΚΗΣ 

1. Δύο (2) θέσεις Τ.Ε. 9 Βρεφονηπιοκομίας 

2. Δύο (2) θέσεις Δ.Ε. 32 Μαγείρων 

3. Δύο (2) θέσεις Υ.Ε.14 Βοηθητικού Προσωπικού Μα¬ 
γείρων 

4. Τρεις (3) θέσεις Υ.Ε. 16 Προσωπικού Καθαριότητας 

5. Μία (1) θέση Τ.Ε.2 Κοινωνικού Λειτουργού. 

6. Μία (1) θέση Δ.Ε. 35 Δενδροκηπουρών, δενδροκό¬ 
μων, κηπουρών. 

Ο αριθμός των θέσεων κατά ειδικότητα θα εγκρίνεται με 
απόφαση του Διοικητικού Συμβουλίου. 

Γ) ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΟΥ 

1. Μία (1) θέση Παιδιάτρου Π.Ε 15 Ιατρών ειδικοτήτων 

2. Μία (1) θέση Παιδοψυχολόγου ή Π.Ε 15 Ιατρών Ειδι¬ 
κοτήτων (Παιδοψυχίατρου) 

ΑΡΘΡΟ 4 

ΠΡΟΪΣΤΑΜΕΝΟΙ ΥΠΗΡΕΣΙΑΚΩΝ ΜΟΝΑΔΩΝ 

1. Κατά το διάστημα που θα υπηρετούν στο Ν.Π.Δ.Δ. 
υπάλληλοι των κλάδων ΠΕ Νηπιαγωγών (προσωρινός), 
ΤΕ Νηπιαγωγών (προσωρινός) καιΤΕ Βρεφονηπιοκομίας, 
ως προϊστάμενοι του Τμήματος των Δημοτικών Παιδικών 
σταθμών Δήμου Αρακύνθου και του Γ ραφείου Προσχολι- 
κής Αγωγής, επιλέγονται από τους κλάδους ΠΕ Νηπιαγω¬ 
γών (προσωρινός),ΤΕ Νηπιαγωγών (προσωρινός), ΤΕ 
Βρεφονηπιοκομίας και ΤΕ9 Βρεφονηπιοκομίας. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατά αποκλειστικότητα υπάλληλοι 
του κλάδου ΤΕ9 Βρεφονηπιοκομίας. 

2. Προϊστάμενος του Γραφείου Διοικητικού Οικονομι¬ 
κού επιλέγεται υπάλληλος του κλάδου ΠΕΙ Διοικητικού 
Οικονομικού, ΤΕ17 Διοικητικού Λογιστικού, ΔΕ Διοικητι¬ 
κού Λογιστικού και ΔΕΙ Διοικητικού Λογιστικού. 

ΑΡΘΡΟ 5 

1. Για το διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τις 
ποινές, τη λύση της υπαλληλικής σχέσης και την ιατρο¬ 


φαρμακευτική περίθαλψη καθενός των υπό παρόντος 
Ο.Ε.Υ. προβλεπομένων τακτικών μονίμων υπαλλήλων, 
διέπονται από τις διατάξεις του Ν. 1188/81 (ΦΕΚ204/τ. Α'/ 
30.7.81) «Κώδικας καταστάσεως Προσωπικού Ο.Τ.Α.» 
όπως αυτές ισχύουν κάθε φορά και τις εκάστοτε ισχύου- 
σες Νομοθετικές διατάξεις. 

2. Για την υπηρεσιακή κατάσταση του Προσωπικού με 
σύμβαση εργασίας ιδιωτικού δικαίου, θα έχουν εφαρμογή 
οι διατάξειςτου Π.Δ. 410/88 «Κώδικας Προσωπικού με σύμ¬ 
βαση εργασίας ιδιωτικού Δικαίου του Δημοσίου, των Ο.Τ.Α. 
και λοιπών Ν.Π.Δ.Δ.» όπως αυτές ισχύουν κάθε φορά. 

ΑΡΘΡΟ 6 

Οιπροβλεπόμενες απότονπαρόντα Ο.Ε.Υ. θέσεις κατά 
κλάδο καλύπτουν όλους τους εργαζόμενους στο 
Ν.Π.Δ.Δ. ανεξαρτήτως σχέσεως εργασίας καθώς και ορι¬ 
σμένο επιπλέον αριθμό θέσεων για την κάλυψη των υφι¬ 
σταμένων και μελλοντικών αναγκών των Υπηρεσιών του 
Ν.Π.Δ.Δ. 

Η κατανομή του Προσωπικού στις Διευθύνσεις - Τμήμα¬ 
τα γίνεται πάντοτε με απόφαση Προέδρου του Δ.Σ. του 
Ν.Π.Δ.Δ., ανάλογα με τις ανάγκες των υπηρεσιών, τα προ¬ 
σόντα των υπαλλήλων, τη ν πείρα και τις γνώσεις αυτών σε 
ειδικά αντικείμενα, κατά την οποία κατανομή θα εξετάζο¬ 
νται και τυχόν ειδικές ανάγκες των υπαλλήλων (μητέρες 
ανηλίκων τέκνων, έγκυες γυναίκες, τόπος διαμονής κ.λπ.). 

Προϊστάμενοι Διευθύνσεων και τμημάτων ορίζονται πά¬ 
ντοτε με απόφαση Προέδρου του Δ.Σ. οι κρινόμενοι από 
το αρμόδιο Υπηρεσιακό Συμβούλιο αναπληρούμενοι σε 
περίπτωση απουσίας τους ή κωλύματος από τον κατά 
βαθμό αρχαιότερο υπάλληλο της αυτής υπηρεσίας. 

ΑΡΘΡΟ 7 

Το Νομικό Πρόσωπο μπορεί να έχει εξωτερικούς συ¬ 
νεργάτες με σύμβαση μίσθωσης έργου, τα καθήκοντα και 
οι υποχρεώσεις των οποίων αναφέρονται στον Κανονισμό 
Λειτουργίας και στη σύμβαση έργου 

- Οι παραπάνω συμβάσεις αφορούν Προσωπικό του 
οποίου οι θέσεις δεν καλύπτονται ή δεν προβλέπονται 
απότονπαρόντα Οργανισμό.(π.χ. Ψυχολόγοι, Παιδίατροι 
κ.λπ.) ή όπου το προσωπικό δεν επαρκεί για την κάλυψη 
τωναναγκώντου Ν.Π.Δ.Δ. (π.χ. καθαριότητα, κ.λπ.) 

ΑΡΘΡΟ 8 
ΑΡΜΟΔΙΟΤΗΤΕΣ 

Α. ΔΙΕΥΘΥΝΤΗΣ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ ΤΟΥ ΝΟΜΙΚΟΥ ΠΡΟΣΩΠΟΥ «ΔΗΜΟΤΙΚΟΙ ΠΑΙΔΙ¬ 
ΚΟΙ - ΒΡΕΦΟΝΗΠΙΑΚΟΙ ΣΤΑΘΜΟΙ ΔΗΜΟΥ ΑΓΡΙΝΙΟΥ» 

Στην αρμοδιότητά του ανήκουν: 

1. Η εποπτεία και ο έλεγχος των Τμημάτων και Γ ραφεί¬ 
ων που συγκροτούν την Διεύθυνση. 

2. Ο συντονισμός, η κατεύθυνση και η παροχή των απα¬ 
ραίτητων οδηγιών ανά τμήματα και γραφεία για την άσκη¬ 
ση των αρμοδιοτήτων, σύμφωνα με τις διατάξεις του πα¬ 
ρόντος οργανισμού και σχετικών Νόμων και Διαταγμάτων. 

3. Η συγκέντρωση, η παρακολούθηση και κοινοποίηση 
στααρμόδιατμήματατωνδιαταγμάτωνκαιτωνδιοικητικών 
αποφάσεων που κοινοποιούνται στο Νομικό Πρόσωπο. 

4. Η τήρηση του εμπιστευτικού πρωτοκόλλου, εφόσον 
δεν το τηρεί ο/η Πρόεδρος. 

5. Η παραλαβή της εισερχόμενης αλληλογραφίας, ο χα¬ 
ρακτηρισμός της για την κατανομή σύμφωνα με το περιε¬ 
χόμενό της. 

6. Η άσκηση γενικής Διοικητικής εποπτείας στο προσω¬ 
πικό του Νομικού Προσώπου με οποιαδήποτε σχέση ερ¬ 
γασίας και εισήγηση στον Πρόεδρο του Νομικού Προσώ¬ 
που κάθε θέματος που αφορά την εν γένει κατάστασή 
του. 

7. Ο έλεγχος και η θεώρηση όλων των καταστάσεων 
πληρωμήςτου προσωπικού του Νομικού Προσώπου, των 
χρηματικών ενταλμάτων και λοιπών παραστατικών, πριν 
υπογραφούν από τον Πρόεδρο του Νομικού Προσώπου. 

8. Η παροχή οδηγιών για την σύνταξη του Προϋπολογι¬ 
σμού του Νομικού Προσώπου, η εποπτεία κατάρτισής 
του καθώς και η επιμέλεια για τη σωστή εκτέλεσή του και 
η υπόδειξη όταν παρίσταται ανάγκη, των απαραίτητων 
ενεργειών για την εξασφάλιση των εσόδων ή τη συγκρά¬ 
τηση δαπανών χωρίς να εμποδίζεται ο σκοπός του Νομι¬ 
κού Προσώπου. 

9. Η υπογραφή κάθε βεβαιωτικού σημειώματος για τα 
έσοδα του Νομικού Προσώπου. 

10. Η μεταβίβαση κάθε Νομικού θέματος στην Νομική 
Υπηρεσία του Δήμου, καθώς και τεχνικών θεμάτων στη Δι¬ 
εύθυνση Τεχνικών Υπηρεσιών του Δήμου. 

11. Η συνεργασία με την Υπηρεσία Υγείας του Δήμου 
(αν υπάρχει) για θέματα υγείας των νηπίων των Σταθμών 
και για τα κοινωνικά προβλήματα αυτών και των οικογε¬ 
νειών τους. 

12. Η Εισήγηση στο Δ.Σ. του Ν.Π.Δ.Δ. κάθε θέματος που 
αφορά τη λειτουργία των Σταθμών μετά από συνεργασία 
με τους τμηματάρχες, το προσωπικό, τους γονείς και την 
υλικοτεχνική υποδομή των Σταθμών όπως: α) τον αριθμό 
και τις ειδικότητες του προσωπικού που είναι αναγκαίο, 
προκειμένου να διασφαλιστεί η λειτουργία του β) τις απα¬ 
ραίτητες εργασίες για την επισκευή και συντήρηση των 
κτιρίων γ) την επιμόρφωση του Προσωπικού. 

13. Η έγκριση και υπογραφή των αιτημάτων των Προϊ¬ 
σταμένων που αφορούν ανάγκες των τμημάτων τους. 

14. Η συνεργασία με το Τμήμα Διοικητικού - Οικονομι¬ 
κού το οποίο οφείλει να παρέχει κάθε στοιχείο, για να δια- 
σφαλισθεί η εύρυθμη λειτουργία του Ν.Π.Δ.Δ. και η επί¬ 
τευξη των σκοπών του. 

15. Επιβλέπει την τήρηση όλων των απαραιτήτων βι¬ 
βλίων και τηρεί τη σφραγίδα του Ν.Π.Δ.Δ. 

16. Ορίζει τακτικές συναντήσεις Προϊστάμενων και 
Προσωπικού σε συνεργασία με τον/την Πρόεδρο 

Β' ΠΡΟΪΣΤΑΜΕΝΟΙ ΤΜΗΜΑΤΩΝ 

Είναι υπεύθυνοι: 

1. Για την εύρυθμη λειτουργία των γραφείων που συ¬ 
γκροτούν το τμήμα τους και την τήρηση του κανονισμού 
λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα βρέφη - νήπια σε συνεργασία με το παιδα¬ 
γωγικό προσωπικό. 

3. Γιατην εποπτεία όλου του προσωπικού του τμήματος 
και τη σωστή εκτέλεση των καθηκόντων του. 

4. Για τον έλεγχο και τη θεώρηση όλων των εγγράφων 
των υφισταμένωντους καιτη συνυπευθυνότητάτους, για 
την νομιμότητα και πληρότητα αυτών, πριντην διαβίβασή 
τους στον διευθυντή γιατηντελική υπογραφή. 

5. Γ ια την μέριμνα και ευθύνη σύννομης, ορθής και τα¬ 
χείας διεκπεραίωσης υποθέσεων των αρμοδιοτήτων 
τους. 


6. Για την ενημέρωση στο γραφείο Προσωπικού των 
ημερησίων απουσιών τους ή απουσιών του Προσωπικού 
του τμήματός τους. 

7. Γ ια την εισήγηση στη Διεύθυνση των αναγκών του 
Τμήματος σε Προσωπικό και πάσης φύσεως εξοπλισμό 
καθώς και την επιμόρφωση Προσωπικού. 

8. Γιατις συγκεντρώσεις, προσωπικού, για την επίλυση 
ή ενημέρωση θεμάτων του τμήματός τους. 

9. Τηρεί όλα τα απαραίτητα βιβλία 

10. Έχει την ευθύνη για την τήρηση του ωραρίου εργα¬ 
σίας του Προσωπικού του τμήματός του, προγραμματίζει 
και εγκρίνει σε συνεργασία με το Διευθυντή τις άδειες αυ¬ 
τού ώστε να μην δημιουργούνται δυσλειτουργικά προ¬ 
βλήματα. 

I. Προϊστάμενος τμήματος Προσχολικής αγωγής 

Ειδικότερα στην αρμοδιότητα των προϊσταμένων των 
τμημάτων προσχολικής αγωγής ανήκουν οι εξής αρμο¬ 
διότητες: 

1. Προγραμματίζει, συντονίζει και εποπτεύει την πορεία 
του Παιδαγωγικού έργου, σε συνεργασία με τις Βρεφο¬ 
νηπιοκόμους και τους Επιστημονικούς συνεργάτες. 

2. Επιμελείται της σωστής διατροφής των παιδιών σε 
συνεργασία με τις Βρεφονηπιοκόμους και τον μάγειρα ή 
μαγείρισσα. 

3. Προγραμματίζει και εποπτεύει την καθαριότητα των 
εσωτερικών και εξωτερικών χώρων των σταθμών σε συ¬ 
νεργασία με το προσωπικό καθαριότητας. 

4. Οργανώνει και διαμορφώνει τους χώρους σύμφωνα 
με τις παιδαγωγικές ανάγκες σε συνεργασία με τις Βρε¬ 
φονηπιοκόμους. 

5. Εμπλουτίζει τις παιδαγωγικές δυνατότητες απασχό¬ 
λησης των παιδιών με παιδαγωγικά υλικά, παιχνίδια και βι¬ 
βλία σύμφωνα με τις βασικές παιδαγωγικές προδιαγρα¬ 
φές και σε συνεργασία με τις παιδαγωγούς. 

6. Εποπτεύει την εξέλιξη των παιδιών μέσω των φύλλων 
παρατήρησης, τα οποία συμπληρώνουν οι παιδαγωγοί 
κάθε τρίμηνο. 

7. Διοργανώνει τις τακτικές ανά έτος και έκτακτες συ¬ 
ναντήσεις παιδαγωγών και γονέων σύμφωνα με τις αρχές 
της τακτικής ενημέρωσης των γονέων και όταν προκύψει 
ανάγκη ή πρόβλημα. 

8. Διοργανώνει τις εορταστικές και πολιτιστικές εκδη¬ 
λώσεις, σύμφωνα με τις βασικές παιδαγωγικές αρχές σε 
συνεργασία με τις παιδαγωγούς και τις ενημερωτικές με 
τους επιστημονικούς συνεργάτες. 

9. Προβάλλει το παιδαγωγικό έργο και προάγει την ει¬ 
κόνα του Βρεφονηπιακού - Παιδικού Σταθμού μέσα από 
σύγχρονες μεθόδους επικοινωνίας και προβολής, όπως η 
προβολή μέσω ηλεκτρονικής και έντυπης ενημέρωσης ή 
δημιουργία εντύπου του Βρεφονηπιακού - Παιδικού 
Σταθμού κ.λπ. όπως και μέσα από κάθε ενημερωτική, εορ¬ 
ταστική και πολιτιστική εκδήλωση του Σταθμού. 

11. Προϊστάμενος τμήματος Διοικητικού - Οικονομικού 

Ειδικότερα στην αρμοδιότητα του προϊσταμένου του 

τμήματος Διοικητικού και Οικονομικού ανήκουν οι εξής 
αρμοδιότητες: 

1. Είναι υπεύθυνος των προμηθειών και των έγκαιρων 
εφοδιασμών των Σταθμών με τα αναγκαία τρόφιμα και 
λοιπά υλικά που είναι απαραίτητα για την εύρυθμη λει¬ 
τουργία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του πρόσω- 

πικού και φροντίζει για την εκκαθάριση μισθών, επιδομά¬ 
των, προσαυξήσεων κ.λπ. του προσωπικού. 

4. Συνεργάζεται με τον Διευθυντή για την κατάρτιση του 
Προϋπολογισμού - απολογισμού - ισολογισμού. 

5. Τηρεί άλατα απαραίτητα βιβλία. 

Γ) ΤΜΗΜΑ ΔΙΟΙΚΗΤΙΚΩΝ & ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

I) Γ ραφείο Διοικητικού 

Στην αρμοδιότητάτου ανήκουν: 

1. Η εφαρμογή της ισχύουσας κάθε φορά νομοθεσίας 
σχετικά με την υπηρεσιακή κατάστασή του πάσης φύσε- 
ως προσωπικού του Νομικού Προσώπου. 

2. Η τήρηση των μητρώων, των ατομικών φακέλων και 
ευρετηρίων του προσωπικού του Νομικού Προσώπου με 
οποιαδήποτε θέση εργασίας, των συνταξιούχων, καθώς 
και των δελτίων παρουσίας τους και η φροντίδα για την 
συνεχή παρακολούθηση και η ενημέρωσή τους. 

3. Η σύνταξη κατά νόμο των πινάκων αρχαιότητας των 
υπαλλήλων του Νομικού Προσώπου. 

4. Η σύνταξη παραστατικών στοιχείων πληρωμής του 
υπηρετούντος προσωπικού και η κοινοποίηση των μετα¬ 
βολών εγκαίρως στο αρμόδιο γραφείο. 

5. Η διεξαγωγή όλων εκείνων των διαδικασιών που είναι 
απαραίτητες για την πρόσληψη προσωπικού, τις προα¬ 
γωγές, απολύσεις, παραιτήσεις, αποσπάσεις, μετατά¬ 
ξεις, συντάξεις, χορήγηση αδειών, πειθαρχικές υποθέ¬ 
σεις και κοινοποίησής τους στο Τμήμα Λογιστικού. 

6. Η έκδοση πιστοποιητικών υπηρεσιακών μεταβολών 
για κάθε χρήση. 

7. Η έκδοση εγκυκλίων Προέδρου του Νομικού Προσώ¬ 
που που ρυθμίζουντα εσωτερικά λειτουργικά προβλήμα¬ 
τα των υπηρεσιών. 

8. Η παρακολούθηση του πειθαρχικού δικαίου που κάθε 
φορά ισχύει για το προσωπικό του Νομικού Προσώπου. 

9. Παραλαβή, από του Προϊσταμένους των τμημάτων, 
των ημερησίων δελτίων προσέλευσης και αναχώρησης 
του προσωπικού του Νομικού Προσώπου για τη συνεχή 
παρακολούθηση και ενημέρωσή τους. 

10. Η συνεργασία με τον Πρόεδρο του Νομικού Προ¬ 
σώπου για την κατάρτιση των θεμάτων της ημερήσιας 
διάταξης του Διοικητικού Συμβουλίου και η επιμέλεια με 
ευθύνη του για κοινοποίηση αυτών, κατάτις κείμενες δια¬ 
τάξεις των συνεδριάσεων, στους Συμβούλους του Διοι¬ 
κητικού Συμβουλίου. 

11. Η επιμέλεια για την προετοιμασία των αποφάσεων 
των πιο πάνω οργάνων. 

12. Η τήρηση των πρακτικών συνεδριάσεων του Διοικη¬ 
τικού Συμβουλίου. 

13. Η υποβολή αντιγράφων των αποφάσεωντου Διοικη¬ 
τικού Συμβουλίου στην αρμόδια Διοικητική αρχή ή το Δη¬ 
μοτικό Συμβούλιο, αναλόγως του θέματος, για έγκριση. 

14. Η διαβίβαση στις αρμόδιες υπηρεσίες του Νομικού 
Προσώπου ή του Δήμου, αποφάσεων σχετικό με το αντι¬ 
κείμενο της αρμοδιότητάς τους. 

15. Η τήρηση ευρετηρίου αποφάσεωντου Διοικητικού 
Συμβουλίου και εγκριτικών ή μη αποφάσεων της Διοικητι¬ 
κής Αρχής. 

16. Η παραλαβή και η αυθημερόν πρωτοκόλληση, ευρε- 
τηρίαση και συσχέτιση των πάσης φύσεως εισερχομένων 
εγγράφων. 

17. Η έγκαιρη διανομή στις διευθύνσεις, τα τμήματα και 
τα γραφεία των εγγράφων προς ενέργεια και η τήρηση 
των πρωτοτύπων στο αρχείο. 


18. Η παραλαβή και ταξινόμηση των προοριζομένων για 
αρχειοθέτηση εγγράφων. 

19. Η διεκπεραίωση κάθε εισερχόμενου ή εξερχόμενου 
εγγράφου και η τήρηση των σχετικών βιβλίων παράδο¬ 
σης. 

20. Η τήρηση του γενικού αρχείου του Νομικού προσώ¬ 
που και η εισήγηση για την καταστροφή του θεωρούμε¬ 
νου σαν άχρηστου, όταν απαιτείται. 

21. Η τήρηση του αρχείου της Διεύθυνσης του Νομικού 
Προσώπου καθώς και του αρχείου της Εφημερίδας της 
Κυβέρνησης. 

22. Η μέριμνα για την τοιχοκόλληση και κοινοποίηση 
των διακηρύξεων των δημοπρασιών, των εγγράφων και 
των πιστοποιητικών διαφόρων αρχών. 

II) Γ ραφείο Λογιστηρίου, Ταμείου, Προμηθειών και δια¬ 
χείρισης υλικού. 

Στην αρμοδιότητά του ανήκουν: 

1. Η ευθύνη για κάθε εισφορά και έσοδο του Νομικού 
Προσώπου. 

2. Η έκδοση των βεβαιωτικών σημειωμάτωντωνοίκοθεν 
εισπράξεων των υπόχρεων, όταν αυτό απαιτείται. 

3. Η επιμέλεια της εκκαθάρισης και εντολής πληρωμής 
κάθε δαπάνης του Νομικού Προσώπου. 

4.0 έλεγχος της διαπίστωσης της ύπαρξης σχετικής πί¬ 
στωσης για την πληρωμή της δαπάνης. 

5. Η αναγνώριση των πιστωτών του Νομικού Προσώπου 
με την προσυπογραφή των πράξεων εκκαθάρισης, ανα¬ 
γνώρισης και έκδοσης των οικείων χρηματικών ενταλμά¬ 
των μέσα στις πιστώσεις του Προϋπολογισμού. 

6. Η καταχώρηση των ενταλμάτων στα οικεία βιβλία κα 
η αποστολή τους στο ταμείο για εξόφληση. 

7. Η τήρησή των από του Νόμου προβλεπόμενων βι¬ 
βλίων. 

8. Η σύνταξη μισθοδοτικών καταστάσεων όλου του 
προσωπικού του Νομικού Προσώπου, η μέριμνα για την 
τακτική και έγκαιρη πληρωμή των πάση φύσεως αποδο¬ 
χών όλων των μισθωτών του Νομικού Προσώπου και η 
εκτέλεση κάθε εργασίας που έχει σχέση με την ασφάλισή 
τους. 

9. Η επιμέλεια για την παρακράτηση και απόδοση των 
προστίμων κατόπιν πειθαρχικής διαδικασίας που επιβάλ¬ 
λονται στο προσωπικό, καθώς και η συνεργασία του με το 
γραφείου προσωπικού, για κάθε θέμα που αφορά τους 
εργαζόμενους. 

10. Η διενέργεια κάθε πράξης σχετικής με την προμή¬ 
θεια όλων των ειδών για τις ανάγκεςτου Νομικού Προσώ¬ 
που και τη λειτουργία των Παιδικών Σταθμών, με την άμε¬ 
ση επίβλεψη του Προϊσταμένου του τμήματος και του δι- 
ευθυντού. 

11. Η επιμέλεια της έγκαιρης και κανονικής παραλαβής, 
από την αρμόδια επιτροπή, κάθε προμήθειας και η ευθύ¬ 
νη παράδοσης αυτών στην αποθήκη των Παιδικών Σταθ¬ 
μών, ανάλογα με τις ανάγκες τους, δυνάμει αποδεικτικών 
παραλαβής των υπευθύνων, για τη διαφύλαξη αυτών. 

12. Η σύνταξη σχεδίων προϋπολογισμού - απολογι¬ 
σμού, προκειμένου να τεθεί υπ’ όψη των προϊσταμένων 
του τμήματος και της Διεύθυνσης, πριν διαβιβαστεί στο 
Δ.Σ. 

13. Η εκτέλεση κάθε εργασίας που αφορά θέματα προ¬ 
ϋπολογισμού και η πορεία παρακολούθησής του και σύ¬ 
νταξη σχετικής εισήγησης για αναμόρφωσή του, όπου και 
όταν παρίσταται ανάγκη. 

14. Η επιμέλεια σύνταξης αιτιολογημένης έκθεσης επί 

του απολογισμού εσόδων και εξόδων του Νομικού Προ¬ 
σώπου. 

15. Η συγκέντρωση κάθε κινητής και ακίνητης περιου- 
σίαςτου Νομικού Προσώπου, καθώς και η περιφρούρηση 
των δικαιωμάτων ακίνητης περιουσίας, με την συνεργα¬ 
σία της Νομικής Υπηρεσίας του Δήμου (εάν υφίσταται). 

16. Ητήρηση αρχείου κληροδοτημάτων και δωρεώντου 
Νομικού Προσώπου. 

Δ) ΤΜΗΜΑΤΑ ΠΡΟΣΧΟΛΙΚΗΣ ΑΓΩΓΗΣ 

I) Γραφείο Εκπαιδευτικού Προσωπικού παιδικών δρα¬ 
στηριοτήτων και εργασιών. 

Στην αρμοδιότητα των υπαλλήλων ανήκουν: 

1. Η σωστή ψυχοσωματική υγεία και ψυχοκινητική εξέ¬ 
λιξη των παιδιών, με πραγματοποίηση προγραμμάτων, 
ανάλογα με τις ηλικίες τους. 

2. Η εισήγηση στον άμεσα Προϊστάμενο ή Δ/ντη για τον 
έγκαιρο εφοδιασμό των αιθουσών με τα απαραίτητα 
απαιτούμενα είδη. 

3. Η συμμετοχή στο σχεδίασμά του προσχολικού προ¬ 
γράμματος και η φροντίδα για απασχόληση των παιδιών, 
σύμφωνα με το ημερήσιο πρόγραμμα. 

4. Η ευθύνη για τα εποπτικά μέσα διδασκαλίας, το εκ¬ 
παιδευτικό υλικό και γενικά κάθε υλικό που τους έχει δια¬ 
τεθεί. 

5. Η παρακολούθηση στη διανομή του φαγητού στα παι¬ 
διά και η φροντίδα τους κατά την ώρα του φαγητού. 

6. Η φροντίδα για την ανάπτυξη των παιδιών. 

7. Η διατήρηση της επαφής με τους γονείς και η ενημέ¬ 
ρωσή τους για την συμπεριφορά και την ψυχοσωματική 
υγεία των παιδιών τους. 

8. Η τήρηση μητρώου βρεφών και νηπίων. 

9. Η φροντίδα και η ενημέρωση του Προϊσταμένου για την 
καθημερινή παρουσία των παιδιώντου παιδικού Σταθμού. 

10. Οι βοηθοί βρεφονηπιοκόμων βοηθούν το παιδαγω¬ 
γικό προσωπικό σε άλατα καθήκοντάτου και εκτελούντις 
οδηγίες που παίρνουν από αυτό. Σε περίπτωση απουσίας 
του παιδαγωγικού προσωπικού, αντικαθιστούν αυτό 
απευθυνόμενοι στο Προϊστάμενο του Τμήματος για βοή¬ 
θεια και υποστήριξη. 

II) Γραφείο Βοηθητικού και λοιπού Προσωπικού 

Α) Μάγειροι - προσωπικού μαγειρείου 

Στην αρμοδιότητά του ανήκουν: 

1. Η φροντίδα και η παραλαβή από το Γραφείο Προμη¬ 
θειών και Διαχείρισης, της αναγκαίας ποσότητας τροφί¬ 
μων. 

2. Υπογράφουντα σχετικά δελτία εξαγωγής υλικού. 

3. Ευθύνονται για την επιμελημένη και έγκαιρη παρα¬ 
σκευή του φαγητού, σύμφωνα με το ισχύον ποσοτολόγιο 
και διαιτολόγιο. 

4. Φροντίζουν για την έγκαιρη τακτοποίηση των προμη- 
θευόμενων τροφίμων και ειδών καθαριότητας στον κα¬ 
τάλληλο χώρου αποθήκευσης αυτών και μεριμνούν για 
την διατήρηση της τάξης και της καθαριότητας του χώ¬ 
ρου αυτού. 

5. Φροντίζουν γιατηνπροετοιμασίατου φαγητού, του σερ¬ 
βίρισμα του προγεύματος και του γεύματος των παιδιών. 

6. Φροντίζουν για το πλύσιμο όλων των μαγειρικών 
σκευών και την τακτοποίησή τους. 

7. Ευθύνονται για τα μαγειρικά σκεύη και λοιπά είδη 
εστιάσεως που παραλαμβάνουν, καθώς και για την καλή 
συντήρηση καθαριότητας αυτών και του χώρου του μα¬ 
γειρείου. 


8. Οι βοηθοί μαγείρων βοηθούν το μάγειρα στην παρα¬ 
σκευή του φαγητού και τη διανομή του, στην συγκέντρω¬ 
ση και καθαριότητα των ειδών εστίασης, στην καθαριότη¬ 
τα του μαγειρείου και της αποθήκης τροφίμων καθώς και 
στους λοιπούς χώρους, όταν απαιτείται. 

Β Προσωπικό καθαριότητας 

1. Ευθύνεται για την καθαριότητα των εσωτερικών και 
εξωτερικών χώρων των Παιδικών Σταθμών. 

2. Παραλαμβάνει υλικά καθαριότητας από τον υπεύθυ¬ 
νο του Σταθμού και υπογράφει σχετικό δελτίο εξαγωγής. 

3. Ευθύνεται για την παραλαβή του ιματισμού των Παι¬ 
δικών Σταθμών, την καλή συντήρηση, την καθαριότητα 
και την φύλαξη αυτών στον κατάλληλο χώρο. 

4. Φροντίζουν για την τακτοποίηση των κρεβατιών και 
την συχνή αλλαγή σεντονιών. 

5. Εκτελεί κάθε εργασία που του ανατίθεται από τον 
Προϊστάμενο του τμήματος εκτός της παιδαγωγικής. 

Όλο το παραπάνω προσωπικό, του Ν.Π.Δ.Δ., υποχρεού- 
ται για την χρησιμοποίηση των μέσων ατομικής προστα¬ 
σίας και υγιεινής για αποφυγή μολυσματικών ασθενειών. 

ΑΡΘΡΟ 9 

Πέρα των αρμοδιοτήτων, αντικειμένων και καθηκόντων 
κάθε υπηρεσίας και του προσωπικού, που αναφέρεται 
στο άρθρο 7 του παρόντος, ανήκουν και όλα τα συναφή 
που απορρέουν από τις διατάξεις Νόμων ή Υπουργικές 
αποφάσεις για το μόνιμο και Ιδιωτικού Δικαίου προσωπι¬ 
κό, όπως και όσα ανατίθενται με απόφαση του Προέδρου 
του Νομικού Προσώπου για το προσωπικό του άρθρου 7. 

ΑΡΘΡΟ 10 

Θέματα που αναφέρονται στην λειτουργία του ενιαίου 
Ν.Π. «Δημοτικοί Παιδικοί- Βρεφονηπιακοί Σταθμοί Δήμου 
Αγρίνιου» και δεν περιλαμβάνονται στον παρόντα Ο.Ε.Υ., 
ρυθμίζονται με αποφάσεις του Διοικητικού Συμβουλίου 
του Νομικού Προσώπου, είτε δια του Κανονισμού Λει¬ 
τουργίας αυτού και τα οποία έχουν σχέση με τα καθήκο¬ 
ντα εκάστου. 

ΑΡΘΡΟ 11 

Ο παρόν Οργανισμός ισχύει και γίνεται εκτελεστός από 
την δημοσίευσή του στην Εφημερίδα Κυβερνήσεως. 

ΑΡΘΡΟ 12 

Από τη ψήφιση του παραπάνω Οργανισμού Εσωτερικής 
Υπηρεσίας προκαλείται δαπάνη σε βάρος του Προϋπο¬ 
λογισμού Οικονομικού έτους 2003 ο οποίος ενισχύεται 
από τους Κ.Α.Π., τροφεία (αν ληφθεί ανάλογη απόφαση 
του Δ.Σ.) κ.λπ. ύψους 1.000.000.000 δρχ. ή 2.934.702,86 
ευρώ περίπου, εφ’ όσον προσληφθούν όλοι, και για τα 
επόμενα έτη το ύψος της δαπάνης δεν μπορεί να προσ- 
διορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 23 Σεπτεμβρίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής κ.α.α. 

Η Δ/ντρια Δ/νσης 
ΧΛΟΗ ΚΑΤΣΟΥΔΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




